Canllaw Blackboard Learn Ultra 2023-24 i fyfyrwyr

Yr Uned Datblygu Dysgu ac Addysgu ([eddysgu@aber.ac.uk](mailto:eddysgu@aber.ac.uk))

Cynnwys

[Beth yw Blackboard? 2](#_Toc145335359)

[Dechrau Arni 2](#_Toc145335360)

[Gwiriwch gydnawsedd eich porwr 2](#_Toc145335361)

[Dewis iaith 2](#_Toc145335362)

[Trosolwg o Ultra Base Navigation 3](#_Toc145335363)

[Cael mynediad i Gwrs 4](#_Toc145335364)

[Trosolwg o Lywio’r Cwrs 5](#_Toc145335365)

[Gweld recordiadau darlithoedd Panopto 6](#_Toc145335366)

[Rhestr Ddarllen 7](#_Toc145335367)

[Aseiniadau 7](#_Toc145335368)

[Blackboard Assignment 7](#_Toc145335369)

[Profion Blackboard 7](#_Toc145335370)

[Dod o hyd i farciau ac adborth 7](#_Toc145335371)

[Offer Rhyngweithiol 8](#_Toc145335372)

[Trafodaethau 8](#_Toc145335373)

[Dyddlyfrau 8](#_Toc145335374)

[Dogfennau Cydweithio 8](#_Toc145335375)

[Hygyrchedd 8](#_Toc145335376)

[Allgofnodi 8](#_Toc145335377)

[Rhagor o Wybodaeth 9](#_Toc145335378)

​

​

​

​

​

# Beth yw Blackboard?

Blackboard yw Amgylchedd Dysgu Rhithwir (VLE) y Brifysgol - gwefan ar-lein ar gyfer pob cwrs sy'n cynnig amrywiaeth o ddeunyddiau i gefnogi dysgu ac addysgu.

# Dechrau Arni

Gallwch gael mynediad i Blackboard ar unrhyw gyfrifiadur, tabled, neu ddyfais symudol sydd wedi’i chysylltu â’r Rhyngrwyd gan ddefnyddio porwr megis Google Chrome neu Firefox.

Ewch i https://blackboard.aber.ac.uk

* Mewngofnodwch gan ddefnyddio eich enw defnyddiwr a'ch cyfrinair Prifysgol Aberystwyth drwy'r [**Dilysiad Microsoft Aml-ffactor (MFA)**](https://faqs.aber.ac.uk/index.php?id=2786)**.** Argymhellir defnyddio'r [**Ap Microsoft Authenticator**](https://www.microsoft.com/en-gb/account/authenticator)Ar eich ffôn – ffordd gyflymach a haws o fewngofnodi ar draws sawl dyfais.

Os ydych chi'n defnyddio gweithfan gwasanaeth cyhoeddus, gallwch gael mynediad i Blackboard drwy glicio ar yr eicon bwrdd gwaith. Gallwch hefyd gael mynediad i Blackboard o'r dudalen we [**Gwybodaeth i Fyfyrwyr**](https://www.aber.ac.uk/en/student/)drwy glicio ar [**Eich Safleoedd**](https://www.aber.ac.uk/en/student/sites/) a **Blackboard**.


Os na allwch fewngofnodi i Blackboard cysylltwch â'r Gwasanaethau Gwybodaeth ([gg@aber.ac.uk](mailto:is@aber.ac.uk)).

## Gwiriwch gydnawsedd eich porwr

Pan fyddwch wedi mewngofnodi i Blackboard gallwch [**Wirio eich porwr**](https://help.blackboard.com/Learn/Student/Ultra/Getting_Started/Browser_Support/Browser_Checker) i sicrhau bod eich porwr a'ch system weithredu wedi’u cefnogi. Os nad yw eich porwr wedi'i gefnogi efallai na fydd rhai nodweddion Blackboard yn gweithio yn ôl y disgwyl. **Defnyddiwch borwr wedi’i gefnogi megis Google Chrome a Firefox wrth wneud tasgau pwysig fel cyflwyno aseiniadau neu gymryd cwis asesedig.**

## Dewis iaith

Bydd eich dewis iaith yn cael ei godi'n awtomatig o'ch cofnod myfyriwr. Gallwch newid y rhyngwyneb iaith yn Blackboard drwy fynd i'ch proffil yn Blackboard a newid yr **Iaith** dan **Gosodiadau System.**


Cliciwch ar eich enw yn y golofn ar y chwith ac yna cliciwch ar yr iaith sydd wedi’i dewis ar hyn o bryd i newid eich dewis iaith o'r gwymplen:

Am fwy o wybodaeth gweler [**Cwestiynau Cyffredin Ieithoedd Blackboard.**](https://help.blackboard.com/Learn/Student/Ultra/FAQ/Language_FAQ)

# Trosolwg o Ultra Base Navigation

Ar ôl mewngofnodi i Blackboard, byddwch yn glanio ar y dudalen **Cyrsiau**. Dyma lle byddwch yn gweld yr holl gyrsiau yr ydych wedi’ch cofrestru arnynt. Byddwch yn cael eich cofrestru ar eich Cyrsiau ar ôl i chi gwblhau’r broses Gofrestru. Mae cwrs Blackboard ar gyfer pob modiwl rydych chi'n ei astudio. Ar 1 Awst bob blwyddyn, byddwch yn gweld eich cyrsiau ar gyfer y flwyddyn academaidd nesaf.

Defnyddiwch y ddewislen ar hyd yr ochr chwith i lywio i wahanol feysydd swyddogaethol Blackboard.




Cyfeiriwch at ein [**Cwestiwn Cyffredin: Sut mae dechrau arni gydag Ultra Base Navigation**](https://faqs.aber.ac.uk/index.php?id=9308) Am fwy o wybodaeth ar sut i:

* Weld eich cyrsiau (cyrsiau yr ydych wedi’ch cofrestru arnynt fel myfyriwr)
* Gweld eich Mudiadau
* Rheoli eich Proffil
* Gweld eich Hysbysiadau

# Cael mynediad i Gwrs

I gael mynediad i un o'ch cyrsiau yn Blackboard cliciwch ar y cwrs o restr y cwrs neu'r grid fel y gwelir isod:



I gael mynediad at gyrsiau blynyddoedd blaenorol, cliciwch ar **Cyrsiau 2022-23 Courses** yn y gornel chwith uchaf. Fel arall, gallwch ddefnyddio'r gwymplen yng nghanol y sgrin (fel y gwelir uchod) i ddewis eich blwyddyn benodol.

Os na allwch weld eich cwrs wedi'i restru, cysylltwch â'ch adran.

# Trosolwg o Lywio’r Cwrs


Eich darlithwyr sy'n gyfrifol am boblogi eich cyrsiau gyda'ch deunyddiau dysgu, asesiadau, a gweithgareddau. Mae gan y Brifysgol [**Isafswm Presenoldeb Gofynnol**](https://www.aber.ac.uk/en/is/it-services/elearning/blackboard/required-minimum-presence/)sy’n amlinellu'r hyn y disgwylir ei gynnwys ar y cwrs.

Mae'r cyrsiau wedi'u creu gyda dwy ffolder:

* **Gwybodaeth am y Modiwl**: lle gallwch ddod o hyd i wybodaeth am sut mae'r cwrs yn cael ei redeg.
* **Asesu ac Adborth**: lle gallwch ddisgwyl dod o hyd i'ch briffiau aseiniadau a mannau cyflwyno.

Bydd eich darlithwyr hefyd wedi creu lleoliad penodol ar gyfer deunyddiau dysgu. Yma fe welwch ddeunyddiau eich cwrs yn ogystal ag unrhyw weithgareddau y gallai eich darlithydd ofyn i chi eu cwblhau.

Pan fyddwch yn clicio ar gwrs bydd yn agor yn yr un porwr neu dab:



* **Cynnwys**: dyma dudalen lanio Cynnwys y Cwrs.
* **Calendr**: mae eitemau megis dyddiadau cyflwyno Turnitin ac aseiniadau yn cael eu hychwanegu'n awtomatig i'r calendr.
* **Cyhoeddiadau:** edrychwch yma am gyhoeddiadau am dasgau, dyddiadau cau neu weithgareddau sydd i ddod;
* **Trafodaethau**: mae’n rhestru’r holl drafodaethau yn y cwrs.
* **Llyfr graddau**: mae’n cynnwys gwybodaeth am eich aseiniadau, arholiadau, cynnydd ac ystadegau graddio.
* **Negeseuon**: Ffyrdd o gyfathrebu ag aelodau eraill o'r cwrs.
* **Grwpiau:** Efallai y bydd eich tiwtor yn trefnu myfyrwyr i grwpiau seminar, yn rhyddhau gweithgareddau yn seiliedig ar aelodaeth grŵp neu’n creu grwpiau ar gyfer gwaith a asesir; mae rhestr o aelodau'r grŵp hefyd ar gael yma.

I lawr ochr chwith y dudalen **Cynnwys y Cwrs** ceir rhestr o ddolenni defnyddiol:


* **Staff y Cwrs:** mae'n rhestru’r staff sy'n cyfrannu at y cwrs. Gallwch anfon neges at yr aelod o staff drwy glicio ar y logo amlen wrth ymyl eu henw.
* **Cofrestr Dosbarth**: mae’n rhestru pawb sydd wedi’u cofrestru ar y cwrs
* **Olrhain Cynnydd**: Mae'r nodwedd hon yn eich galluogi i olrhain eich cynnydd eich hun drwy'r cwrs (os yw'ch darlithydd wedi ei galluogi). Gallwch weld pa ddeunydd yr ydych wedi edrych arnynt a pha dasgau sydd ar y gweill.
* **Presenoldeb: rheolir hyn y** tu allan i Blackboard, felly gallwch anwybyddu'r ddolen hon
* **Llyfrau ac Offer**: dyma ddolen gyflym i'ch rhestrau darllen a’ch recordiadau Panopto.

Edrychwch ar [**Llywio y tu mewn i gwrs**](https://help.blackboard.com/Learn/Student/Ultra/Getting_Started/Navigate_Inside_a_Course) yn Blackboard am ragor o wybodaeth.

# Gweld recordiadau darlithoedd Panopto

Yn unol â'r [**Polisi Cipio Darlithoedd**](https://www.aber.ac.uk/en/is/regulations/lecture-capture-policy/), Panopto yw'r feddalwedd a ddefnyddir i recordio darlithoedd. Cewch fynediad i'r recordiadau o’ch darlithoedd trwy Blackboard.


Gallwch gael mynediad i bob recordiad ar y cwrs drwy glicio ar y ddolen **Holl Fideos Panopto / All Panopto Videos**:



Os yw'ch darlithydd yn dewis creu dolen i recordiadau unigol, yna bydd yn arddangos gyda'r un eicon Panopto.

# Rhestr Ddarllen

Gallwch gael mynediad i'ch rhestr ddarllen trwy ddolen i restr ddarllen eich cwrs ar y cwrs. Gallwch glicio ar y ddolen i gael mynediad i'ch darlleniadau:



# Aseiniadau

Yn unol â'r[**Polisi E-gyflwyno**](https://www.aber.ac.uk/en/academic/e-submission/), mae'r holl waith prosesu geiriau yn cael ei gyflwyno, ei farcio, ac yn rhyddhau adborth drwy Blackboard.

Mae'r rhan fwyaf o aseiniadau testun yn cael eu cyflwyno gan ddefnyddio Turnitin. Am wybodaeth ar gyflwyno trwy Turnitin, gweler y [**Cwestiwn Cyffredin Sut mae cyflwyno aseiniad yn Turnitin?**](https://faqs.aber.ac.uk/index.php?id=9176)

## Blackboard Assignment

Ar gyfer rhai cyrsiau, efallai y bydd gofyn i chi uwchlwytho aseiniadau drwy Blackboard Assignment, yn hytrach na Turnitin.  I gael gwybodaeth am gyflwyno drwy Blackboard Assignment, gweler y [**Cwestiwn Cyffredin Sut mae cyflwyno Blackboard Assignment?**](https://faqs.aber.ac.uk/index.php?id=2601)

## Profion Blackboard

Efallai y cewch eich asesu gan ddefnyddio profion Blackboard. Mae'r rhain yn cael eu defnyddio ar gyfer popeth o asesiadau pwysigrwydd isel arddull ffurfiannol i arholiadau ar-lein crynodol. Mae profion Blackboard wedi'u lleoli yn eich cwrs. I gael gwybodaeth am sut i gymryd rhan mewn Prawf Blackboard, gweler y [**Cwestiwn Cyffredin Canllawiau cymryd Prawf Blackboard (myfyrwyr)**](https://faqs.aber.ac.uk/index.php?id=1662)**.**

## Dod o hyd i farciau ac adborth

Mae dwy ffordd o gael mynediad i'ch graddau a'ch adborth yn Blackboard:

* [**Y ddolen gyflwyno Turnitin wreiddiol**](https://faqs.aber.ac.uk/index.php?id=9177)
* [**Y Llyfr Graddau yn eich cwrs (Aseiniad a Phrawf Blackboard)**](https://help.blackboard.com/Learn/Student/Ultra/Grades#ultra-grades-inside-a-course)

# Offer Rhyngweithiol

## Trafodaethau

Mae trafodaethau'n offer rhyngweithiol mewn cyrsiau Blackboard lle gallwch bostio ac ymateb i ddarlithwyr a myfyrwyr eraill. Gellir defnyddio'r rhain ar gyfer gweithgareddau dysgu ar-lein yn ogystal ag ar gyfer asesu.

Mae trafodaethau yn cael eu gosod gan eich darlithwyr. Am wybodaeth ynghylch sut i gymryd rhan mewn Trafodaeth gweler y [**Cwestiwn Cyffredin: Sut mae defnyddio Trafodaethau yn Blackboard?**](https://faqs.aber.ac.uk/index.php?id=608)

## Dyddlyfrau

Mae dyddlyfrau yn offer myfyriol mewn cyrsiau Blackboard lle gallwch bostio myfyrdodau â stamp amser. Mae dyddlyfrau yn breifat rhwng aelodau o dîm y cwrs a'r myfyriwr.

Caiff dyddlyfrau eu gosod gan eich darlithwyr. Am wybodaeth ynghylch sut i gymryd rhan mewn Dyddlyfr gweler y [**Cwestiwn Cyffredin: Sut mae ychwanegu cofnod i’m Dyddlyfr Blackboard?**](https://faqs.aber.ac.uk/index.php?id=207)

## Dogfennau Cydweithio

Dogfennau Cydweithio yw ffeiliau Word, Excel, neu PowerPoint y gallwch chi a'ch cyd-fyfyrwyr gydweithio arnynt yn eich amser eich hun y tu allan i'r dosbarth.


Caiff dogfennau cydweithio eu gosod gan eich darlithwyr. I gydweithio ar y ddogfen, cliciwch ar y ddolen a dewiswch Golygu Dogfen. Gan fod hyn yn cysylltu â Microsoft OneDrive, efallai y gofynnir i chi[**Ddilysu.**](https://faqs.aber.ac.uk/index.php?id=2786)

# Hygyrchedd

Mae Blackboard Learn Ultra wedi'i gynllunio i fod mor hygyrch â phosibl. Mae'n gwbl gydnaws â darllenwyr sgrin a thechnolegau cynorthwyol eraill. Am fwy o wybodaeth am Blackboard a Hygyrchedd, gweler [**Hygyrchedd yn Blackboard Learn.**](https://help.blackboard.com/Learn/Student/Ultra/Accessibility)

# Allgofnodi

Pan fyddwch wedi gorffen defnyddio Blackboard, cliciwch ar y botwm **Allgofnodi**.



# Rhagor o Wybodaeth

* Cwestiynau Cyffredin
* [**Tudalennau Cymorth Myfyrwyr Blackboard**](https://help.blackboard.com/Learn/Student/Ultra)
* Gwasanaethau Gwybodaeth: gg@aber.ac.uk , 01970 62 2400